Περιεχόμενα

# Φθίνουσα ταξινόμηση

Ταξινομεί τα δεδομένα του επιλεγμένου πεδίου ή περιοχής κελιών με φθίνουσα σειρά. Τα πεδία κειμένου ταξινομούνται αλφαβητικά, τα αριθμητικά πεδία ταξινομούνται κατά αριθμό.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Δεδομένα - Φθίνουσα ταξινόμηση

#### Από τη διεπαφή με καρτέλες:

Επιλέξτε Δεδομένα - Φθίνουσα ταξινόμηση.

Στο μενού Δεδομένα της καρτέλας Δεδομένα, επιλέξτε Φθίνουσα ταξινόμηση.

#### Από τις γραμμές εργαλείων:

Φθίνουσα ταξινόμηση

Τα δεδομένα του τρέχοντος επιλεγμένου πεδίου ταξινομούνται πάντα. Επιλέγεται πάντα πεδίο μόλις τοποθετήσετε τον δρομέα στο πεδίο. Για ταξινόμηση στους πίνακες, μπορείτε επίσης να πατήσετε στην αντίστοιχη κεφαλίδα στήλης.

Για να ταξινομήσετε περισσότερα από ένα πεδίο δεδομένων, επιλέξτε Δεδομένα - Ταξινόμηση, έπειτα επιλέξτε την καρτέλα Κριτήρια ταξινόμησης, όπου μπορείτε να συνδυάσετε πολλά κριτήρια ταξινόμησης.

### Ταξινόμηση μιας ομάδας κελιών στο LibreOffice Calc

Μια ομάδα κελιών είναι μια ορθογώνια περιοχή κελιών που περιβάλλεται από κενά κελιά.

Το LibreOffice Calc αναγνωρίζει αυτόματα μια ομάδα κελιών για ταξινόμηση. Τοποθετήστε τον δρομέα μέσα στην ομάδα και η ταξινόμηση θα πραγματοποιηθεί αναλόγως.

Εάν όλα τα κελιά στην πρώτη γραμμή μιας ομάδας είναι κελιά κειμένου, αυτή η γραμμή θεωρείται ότι είναι η κεφαλίδα. Η ταξινόμηση θα εκτελεστεί τότε από τη δεύτερη γραμμή μέχρι την τελευταία γραμμή της ομάδας, εκτός εάν όλα τα κελιά της ομάδας είναι κελιά κειμένου.

Ωστόσο, εάν οποιοδήποτε κελί στην πρώτη γραμμή περιέχει μια αριθμητική τιμή ή όλα τα κελιά της ομάδας είναι κελιά κειμένου, η πρώτη γραμμή δεν θα θεωρείται κεφαλίδα και η ταξινόμηση θα εφαρμοστεί σε ολόκληρη την ομάδα.

Η ταξινόμηση εφαρμόζεται στην επιλεγμένη στήλη ή στην πρώτη στήλη της ομάδας.

Εάν η επιλεγμένη στήλη βρίσκεται μέσα στην ομάδα, το LibreOffice Calc σας ζητά να επεκτείνετε την ταξινόμηση στις γειτονικές στήλες.

Σχετικά θέματα

Αύξουσα ταξινόμηση

Ταξινόμηση

Παρακαλούμε, υποστηρίξτε μας!